John Paul Jackson "Jumala kuningriik muutlikel aegadel"
Jumala Sõnas on kirjas, arvan, et mainisin seda ka hommikul,
et Jumala kuningriiki mainitakse evangeeliumites u 1000 korral.
Siiski ei piirdu see käsitlus üksnes evangeeliumitega,
vaid seda edendatakse Uues Testamendis.
Jumala Kuningriigist rääkisid nii VT kuningad kui prohvetid,
ja tegelikult mainiti seda ka juba Aadama ja Eeva ajal.
Jumala Kuningriigi osas on oluline mõista üht asjaolu.
See on niivõrd tähtis,
et kui Jeesus sai teate Ristija Johannese vangistamisest,
alustas Ta oma teenistusega, minnes Galileasse, öeldes:
"Parandage meelt, Jumala riik on lähedal!"
Sellega alustab ta oma teenistust.
Peale seda läheb ta Jeruusalemma, mida on näha Matteuse 9. ptk-is.
Ta ütles Jeruusalemma rahva kohta, et nad on kui lambad ilma karjaseta.
Laiali pillutatud, mis tähendab ka vaevatud.
Kas olete mõelnud sellele, et Iisraeli lapsed olid vaevatud?
Rahvas tundis end sel viisil.
Jeesus pani seda tähele.
Kaasaja õpetuse ja kiriku lähenemisviisi kohaselt
oleks pandud alus uuele koolkonnale.
Rajame uue piiblikooli, kolledži või seminari.
Mida Jeesus tegi?
Matteuse 9. ptk-i lõpus, kui Jeesus nägi seda olukorda,
kutsus Ta jüngrid enda juurde ja 10. ptk-is andis neile meelevalla
ajada kurje vaime välja, tervendada haigeid,
puhastada pidalitõbiseid, äratada surnuid
ja kuulutada Jumala kuningriiki.
Seega lahenduseks pole rohkem teadmisi,
vaid kadunud lammaste jaoks on vaja rohkem Jumala väge.
Ma ei ole teadmiste vastu, sest õpin ja loen palju.
Minu kontorisse astudes võid näha 5000 raamatut.
Ma loen üsna palju.
Loen igal võimalusel.
Ma ei ole teadmiste vastu.
Olen aga selle vastu,
kus teadmised Jumalast asendavad suhte Temaga.
See peab muutuma.
Jumala teedel on Tema kuningriigi tõusud kui mõõnad.
Jumala kuningriigiga
tuleb nii palju vapustavat, mida me ei hooma.
Hommikul rääkisime õiglusest.
Jumala kuningriik siin maailmas seisneb koheselt esiletulevas õigluses.
See rajatakse tulevikus ja praegu me palume seda.
Jumal annab meile seda, kuid ühel hetkel on see püsiv.
Tulevikus on see muutunud palvest eluviisiks.
Selle sõnumiga Jeesus laiendas kuningriigi mõistet
ja ühtlasi varustas ning kutsus oma jüngrid,
et neid selle sõnumiga läkitada maailma.
Matteuse 28 peituvas suures misjonikäsus ütleb Ta,
et jüngrid kuulutaksid ja õpetaksid Tema öeldut, st Jumal kuningriiki.
Siiski paljud ei mõista Jumala kuningriigi tähendust.
Tolleaegsete juutide kohaselt väljendus Jumala kuningriik asjaolus,
et Jumal kukutaks Rooma valitsuse ning võtaks valitsemise üle.
Arvati, et isik Taaveti sugupuust hakkab valitsema kogu maailma üle.
Jumal ei rääkinud sellest.
Iisraeli rahvas valis Sauli kuningaks,
sest nad eelistasid inimese valitsust Jumala omale.
1. Saamueli 16:1 küsis Jumal, kui kaua nad leinavad Sauli,
sest rahvas ei põlanud teda, vaid hoopis Jumalat.
Kogu mõte seisneb Jumala valitsuses inimeste plaanides.
Usun, et Ta tahab meie eludes palju rohkem valitseda.
Usun, et kui meie astume tagasi, siis saab Jumal tulla esile.
Samas kui meie astume esile, siis Jumal astub tagasi.
Ta vaatab pidevalt, kui palju ruumi keegi Talle annab.
Kes laseb Tal liikuda?
Kas otsustame hakata ise liikuma või ütleme Jumalale:
"Kui see on sinule oluline, siis lasen Sul seda teha."
Vahel on meie eesmärgid meile Jumalast olulisemad.
Kord tuli minu juurde naine, kes nurises oma pastori üle.
Mul oli selles vähe tolerantsust.
Ütlesin: "Vau, näib, et see on sulle olulisem kui Jumalale."
Mida sa sellega mõtled?
Ütlesin, et kui see oleks piisavalt oluline,
siis saadaks Ta kasvõi ingli, et seda pastorit kõnetada.
Peale seda pastor lõpetaks kindlasti.
Kui ka see ei töötaks, võiks Jumal ta ka Taevasse viia
ja noomida teda selles asjas ning see pastor lõpetaks kindlasti.
Kui Jumal ei tee seda,
siis arvatavasti on see sulle olulisem kui Talle.
Võib-olla peame täitma enda plaani asemel Jumala oma.
Reisides olen märganud, et Jumala rahval
on nii palju oma plaane, millel pole Jumalaga tegemist.
Ma ei peatu sellel pikemalt.
Segame Jumala kuningriigi kaasaja kultuuri oma seisukohaga.
Me ühildame kolm ala: kultuur, doktriin ja Jumala kuningriik.
Jumala kuningriik on muutumatu ja seda peaks ka õpetus olema,
kuid kultuur on ajas muutuv.
Alati.
Täna uurime viiteid faktile, et Jumala kuningriik on muutumatu.
Me komplitseerime asju.
Vaatleme asjaolu, mis eristab Jumala kuningriiki
Konfutsiuse, Buda, Muhamedi või kaasaja õpetustest.
See erinevus tõestab Jumala kuningriigi ainulaadsust
ja sellest räägitakse 1. Korintose 15. ptk-is.
Loeme, kuidas Paulus seda kirjeldab.
Kristuse surnust ülestõusmine tõestab tema autentsust.
Ta tõusis surnust.
Muhamed, Konfutsius ega Buda ei teinud seda.
Kristus on ainus.
Viissada inimest nägi Teda pärast ülestõusmist,
lisaks veel fakt, et inimesed tõusid haudadest üles,
jalutasid Jeruusalemma tänavatel ning rääkisid kõike,
mida Jeesus neile rääkis, kui Ta võttis Surmavalla võtmed.
Ajaloolane Josephus kinnitas,
et isegi prohvet Sakarja kõndis Jeruusalemma tänavatel.
Muljetavaldav.
Jeesus ütles, et tollasele sugupõlvele tuleb õigete veri Aabelist Sakarjani.
Sakarja käis ringi ja noomis.
Võib-olla andis ta sõnatult märku.
Ta lihtsalt..
Tagasi Pauluse sõnade juurde.
Siin jutlustab Paulus saduseridele.
Nemad olid usulahk, kes ei tunnistanud ülestõusmist.
See tegigi neid kurvaks (ingl k "sad" tähendab "kurb").
Vaatame 12. salmi.
"Kui aga Kristusest kuulutatakse, et ta on üles äratatud surnuist,
kuidas siis mõned teie seast ütlevad, et surnute ülestõusmist ei ole?
Aga kui surnute ülestõusmist ei ole, siis ei ole ka Kristust üles äratatud.
Aga kui Kristust ei ole üles äratatud, siis tähendab see,
et ka meie jutlus on tühine ja tühine on ka teie usk."
Seega ülestõusmiseta usuksid nad vale isikut.
See eristab konkreetselt.
Jätkame 15. salmist:
"Ja meid leitakse siis olevat Jumala valetunnistajad,
sest me oleme tunnistanud Jumalale vastu,
et ta on üles äratanud Kristuse, keda tema ei ole üles äratanud, -
sel juhul, kui surnuid üles ei äratata.
Sest kui surnuid üles ei äratata, siis ei ole ka Kristust üles äratatud;
kui aga Kristust ei ole üles äratatud, siis on teie usk tühine,
siis te olete alles oma pattudes.
Nii on siis ka hukkunud need, kes on Kristuses magama läinud."
Seega on Surmavallas veel inimesi.
Nad on siiani seal.
"Kui me loodame Kristuse peale üksnes selles elus,
siis me oleme kõigist inimestest armetumad. "
Sellega ütlevad nad, et kui nad peavad kõigest sellest läbi minema
ja uskuma Kristust, kes on nende väitel surnust tõusnud,
kuid tegelikkuses ei ole seda, siis on nad poolearulised.
Ta on surnust ülestõusnud.
Seda tõestavad isikud,
kes ärkasid ellu, kuna Kristus tõusis surnust,
viidates neile 500 isikule, kes Kristust nägid.
"Nüüd aga on Kristus üles äratatud surnuist,
uudseviljana magamaläinutest.
Et surm on tulnud inimese kaudu,
siis tuleb ka surnute ülestõusmine inimese kaudu.."
Ühe inimese kaudu on patt maailma tulnud
ja ühe inimese ülestõusmise tõttu on see meile kättesaadavaks tehtud.
Kristus on kui viimane Aadam, keda nimetati ka uudseviljaks,
st et kui Tema tõusis surnust, siis võib see ka meiega juhtuda.
"..sest nõnda nagu kõik inimesed surevad Aadamas,
nõnda tehakse ka kõik elavaks Kristuses.
Aga igaüks oma järjekorras: uudseviljana Kristus,
pärast seda Kristuse omad tema taastulekul; ja siis tuleb lõpp,
kui ta loovutab kuningriigi Jumalale ja Isale.."
Oh, sa!
Lõpp tuleb, kui Kristus loovutab kuningriigi Jumal-isale.
Küll see on vägev päev!
Meie Jumala kuningriik.
Meie Jumala kuningriigid saavad Tema omaks.
Nüüd uurime lähemalt, mida see kuningriik endast kujutab.
Ütlen seda lihtsal viisil, kuidas mina seda mõistan.
Väga lihtsal viisil.
Jumal loob 1. Mooseses taeva ja maa.
Ta loob ka inimese.
Siin on siis inimene.
Ta loob ka inimese ning plaanib luua ka aia.
Jumal paneb inimese aeda ning ütleb talle:
"Kas näed seda aeda?
Tahan, et muudaksin maailma selle aia sarnaseks."
"Tahan, et terve maailm näeks välja nagu Eedeni aed."
Piiblis on kirjas, et Jumal lõi aia ning pani sellesse inimese.
Aadam loodi aiast väljas.
Aias pani Ta inimese magama.
Selle ajal võttis Jumal Aadama küljeluu, et teha Eeva.
Aadam hämmastus naisest ning selle läbi sai ta ka oma nime.
Eeva loodi aga aia sees ja hakkas ehk pesa ehitama.
Naine tegeleb ehk pesadega,
samas kui mees vallutab alasid ning teeb kividest aeda.
Aadam ehitas igal päeval aeda.
Mõtleme hetke enne jätkamist.
Jumal, kellel oli kogu meelevald,
lõi kogu taeva ja maa ning midagi kallihinnalist.
Ta lõi midagi, mis oli Talle kallihinnaline.
Enne inimese loomist
tegutses kurjus, mis ei olnud üldsegi selline.
Ta oli auline.
Ükski teine keerub polnud nii kaunis nagu seda oli Saatan ehk Lutsifer.
Mitte keegi polnud enne samaväärselt kaunis.
Ühel päeval otsustas ta Jumala vastu mässata.
Huvitav nüanss.
Loodul tekib mõte võtta Looja koht, keda pole loodud.
See tundub uskumatu idee.
Kuidas saab loodud olend mõelda,
et ta saab alistada mitte-loodud olendit.
Tagatipuks, kuidas saaks tema,
kes loodi Tema poolt, mõelda, et ta saaks võtta Looja koha?
Arvan, et juhtus järgmine.
Leian, et ta nägi Jumala alandlikkust, kannatlikkust ja lahkust
ning pidas seda ekslikult nõrkuseks.
Kui püüad tänapäeval olla alandlik, õpetatav, haavatav, kannatlik, lahke
ja inimesed peavad seda ekslikult nõrkuseks.
Jumal aga mitte.
Lutsiferi peamine eesmärk oli see.
Ta ihkas võimu, sest soovis valitseda kõige üle.
Peate mõistma üht.
Saatan ei tea kõike, sest ta ei ole kõiketeadev.
Kuidas saame selles veenduda?
Kui ta oleks teadnud kõike,
siis ta oleks mõistnud enda kaotust ega oleks hakanud mässama.
Seega ta pole kõiketeadev.
Samuti pole ta kõikjalolev.
Kuidas me seda teame?
Seetõttu, et ta pagendati Taevast.
Kedagi ei saa kuskilt välja visata, kui ta on juba kõikjalviibiv.
Tõsiasi, et ta visati Taevast välja, tõestas, et ta pole kõikjalviibiv.
Saatana pagendamine tõestas, et ta ei ole Jumal, vaid Jehoova on.
See pole tasavägine võitlus.
Jumal versus jumal-Lutsifer.
Üldsegi mitte.
Saatan on loodud olend
ja Jumal on alati eksisteerinud, st Ta on ainus mitte-loodud olend.
Teame siiski, et Ta pole kõikjalviibiv ega kõiketeadev.
Samuti pole ta kõikvõimas, sest ta eemaldati positsioonilt.
Kui ta oleks kõikvõimas,
ei ei saaks Jumal teda eemaldada, vaid võiks Jumala elimineerida.
Praeguseks teame, et temas pole jumalikkust
ega ole ka muutumatu, sest ta muutus.
Kuidas me seda teame?
Maale tulles muutus ta maoks.
Seda peab samuti silmas pidama.
Kui see valguse keerub tagandati valguse ja elu allikast,
siis sellega asi ei piirdunud, vaid ta hakkas ka lagunema,
kuna ta eemaldati talle valgust ja elu andvast allikast.
Iga päev, mil see langenud keerub viibib eemal valguse allikast,
laguneb ta üha enam.
Piibel nimetab seda pimeduseks,
kaugeks pimeduseks ning pilkaseks pimeduseks.
Ta laguneb iga päevaga üha enam.
See kehtib nii tema kui tema käsilaste puhul.
Iga deemonlik kurjuse jõud lagunevad samuti.
Seega kui kutsud oma ellu midagi muud kui elava Jumala Vaimu,
siis võtad enesesse vastu loodud ning pidevalt laguneva sfääri,
mis pole kõiketeadev, kõikjalviibiv, muutumatu ega kõikväeline.
Nad lagunevad siiani
ega pole seda kunagi lõpetanud pärast Jumalast eraldumist.
Selle teadmisega..
Madu tuleb Maale.
Ta on salakaval.
Jumal on ütles inimesele,
et ta muudaks kogu maailma Eedeni aia sarnaseks.
"Tahan, et maailm näeks välja selline."
"Muuda see selliseks."
Jumal andis inimesele selle meelevalla.
Miski ei ole talle võimatu.
Ta andis inimesele enda meelevalla.
Küll see alles vihastas madu, sest temagi soovis seda.
See meelevald polnud taevaste vaid maa üle.
Psalm 115:16 öeldakse,
et Taevas on Issanda taevas ja maa on Ta andnud inimlastele.
Ta andis maa inimestele,
kõndis temaga õhtujaheduses ning on temaga osaduses.
Inimene valitseb ja kujundab seda sõnadega.
"Vähenege!"
Ta peab vaid välja ütlema.
Maailm loodi inimesele kuuletuma.
Roomlastele 8 räägitakse, kuidas loodu ägab,
kui inimene ei täida määratud kohustusi Maa ees.
See loodi inimesele kuuletuma.
Pole ime, et prohvetid rääkisid maailma ja looduga.
Hesekieli 6.-8. ptk-is räägitakse, kuidas ta pidi kuulutama mägedele,
käskides neil mitte alistuda inimestele, sest ülekohus on nad võitnud.
Hesekieli 36:8 käskis Jumal prohvetil öelda mägedele,
et nad alistuksid taas inimestele, sest Iisraeli rahvas tuleb tagasi
ning selleks peab maa vilja kandma, sest rahva ülekohus on puhastatud.
Maa alistub või mitte.
Inimkond loodi seda maailma valitsema
ning maailm pidi sellele kuuletuma.
Sellega lugu ei lõppe.
Madu näeb toimuvat ning tuleb Eeva juurde ja ütleb:
"Eeva, Eeva!
Vaata seda puud.
See teeb sind targaks.
Just, see puu sealpool on silmadele meeldiv.
Kas see pole hea ja maitsev?
Sellega esitas ta kolm põhipattu: silmahimu, lihahimu ja elukõrkus.
Johanneski ütles, et need kolm on olnud aegade algusest.
Peale seda küsis Saatan:
"Kas Jumal on tõesti öelnud,
et te ei tohi süüa mitte ühestki rohuaia puust?"
Eeva vastas seepeale: "Me sööme küll rohuaia puude vilja,
aga selle puu viljast, mis on keset aeda, me ei tohi võtta."
"Oh, sa vaeseke.
Ega Jumal seda ei mõelnud.
Ta teab, et kui sellest puust sööd, siis saad sama targaks nagu Tema.
Sa muutud, ära räägi kellelegi, kuid saad siis Jumala sarnaseks."
Kas tõesti? - Just.
Ta lihtsalt ei taha, et teaksid, mida Tema teab.
Kui sa sööd sellest puust, saad sama targaks kui Tema.
Iga kaasaja religioon, v.a kristlus, nt judeo-kristlus
kinnitab, et inimene saab muutuda Jumala sarnaseks.
Mõned julgevad isegi öelda, et keegi on juba Jumal.
Mõned möönavad,
et keegi pole täielikult Jumal, vaid sul ja mul on osa Temast
ja neid ühendades saavad ka meist Jumalad.
Pole vahet, kas me püüame
ühendada enda vaimsed pooled, sest tegelikkuses me pole Jumalad
ja kui ühendame enda osad, siis oleme kaugel Jumalast.
Eeva kuuleb seda ja ütleb..
Kõik töötab Eeva ja Aadama osas.
Jumal laseb loomad inimese eest läbi käia,
et ta saaks neid nimetada ja Jumal nõustub sellega.
"Kui see on hippopotomus, siis saagu nii."
"Kui pead seda kaelkirjakuks, siis saagu nii."
Miks oli Aadamal meelevald panna igale loomale nimi?
Seetõttu, et kui nimetad midagi, siis sul on selle üle meelevald.
Jumal nimetas Aadama.
Aadam nimetas Kaini, Aabeli ning loomad.
Sul on meelevald laste üle, kuni nad lahkuvad kodust
ja abielluvad kellegagi, et tekiks uus valitsusvorm.
Aadamal oli meelevald mao üle, sest ta pani sellele nime.
Aadam pani maa peal nime igale olendile.
Tal oli seega meelevald mao üle.
Jumal keelas, kuid madu julgustas sellest puust sööma.
Jumal ütles, et inimene sureb, kui tea peaks sellest puust sööma.
Saatan kinnitas seevastu,
et sellest süües saab inimene nii targaks kui Jumal.
Vale, mis ringleb siiani.
Seda teades sööb Eeva puust.
Piiblis on kirjas, et ta ulatas selle oma abikaasale, kes oli temaga.
Mees ei olnud kuskil kaugel.
Kui Jumal küsib Aadamalt: "Mida sa oled ometi teinud?"
"Mina? Seda tegi naine, kelle sina mulle tegid."
"Seda tegi naine, kelle Sina andsid mulle."
Seda ta öelduga mõtleski.
"Sina tegid selle naise. Mina ei teinud midagi.
Läksin magama ja ühtäkki oli see naine minu ees."
Süüdistamine juba alguses.
Hetkel, mil Eeva ja Aadam hammustasid puu vilja,
kandus see meelevald koheselt maole edasi.
Sellest hetkest peale oli inimkond Saatana valitsuse all.
4000 aastat oli see isik selle maailma jumal.
Seetõttu kutsub Paulus teda "praeguse aja jumal".
Meelevald anti talle.
Vaatame Luuka 4. ptk-i.
Möödunud oli ligi 4000 aastat.
Luuka 4.
Jeesus ja madu kohtuvad.
Madu ütles Kristusele:
"Kui sa oled Jumala Poeg,
siis kukuta ennast siit alla, sest kirjutatud on:
Sinu pärast käsib ta oma ingleid, et nad sind hoiaksid,
ja et nad kannaksid sind kätel, et sa oma jalga vastu kivi ei lööks."
Seepeale vastas Jeesus,
et sa ei tohi kiusata Issandat, oma Jumalat!
Selles oli elukõrkuse patt ja Kristus võitis selle.
Madu ütles Jeesusele:
"Oled kindlasti näljane, kuna oled 40 päeva paastunud.
Ütle kõigest sellele kivile, et see saaks leivaks!"
Jeesus vastas selle peale:
"Kirjutatud on: Inimene ei ela üksnes leivast."
Sellega võitis Jeesus lihahimu.
Madu näitas Jeesusele kõiki maailma kuningriike,
öeldes, et annab need kõik Talle, kui Ta vaid kummardab Teda.
Jeesus ei möönnud kunagi, et Saatanal pole seda väge.
Madu ütles Talle:
"Ma tahan anda sulle
meelevalla kõigi nende üle.., sest see on minu kätte antud
ja mina võin selle anda, kellele ma iganes tahan."
Kes selle talle andis?
Aadam ja Eeva.
Mida Jeesus vastab maole?
Jeesus vastas talle:
"Kirjutatud on: Kummarda Issandat, oma Jumalat, ja teeni ainult teda!"
Teisisõnu oma Loojat.
"Sul võib olla meelevald, kuid mina lõin sind."
"Sina kummardad mind."
"Sul võib olla see mõni aeg, kuid kõik muutub peagi."
"Ma ei kummarda sind eal,
vaid sa pead Jumalat kummardama ning üksnes Teda pead sina teenima."
Kuigi madu pakkus Jeesusele tema kummardamisel võimu,
siis Jeesus kinnitas, et madu teenib hoopis Teda,
sest Jumal lõi tema.
See planeet on väike võrreldes kõige muu looduga.
Ta tuletas maole meelde, kes ta oli tegelikkuses.
See oleks pidanud tegema mao ärevaks.
Ta mõistis, et Jeesus ei tulnud asjata maailma.
Ta tuli millegi pärast.
Ta ei pruugi olla kõiketeadev, kuid ta teab midagi.
Seetõttu arvab Saatan, et on saanud Jeesuse kätte.
Ta püüab teda tulutult merel uputada.
Samuti püüab ta Teda tulutult vee peal kõndides uputada.
Lõpuks annab Jeesus end Suurkohtule üle.
Enne seda Rooma väesalga kätte sealt suurkohtusse,
siis taas Rooma väesalga kätte, sealt Pilaatuse juurde,
siis uuesti Rooma väesalga kätte ning taaskord Pilaatuse juurde.
Tagatipuks inimeste kätte, kes ihkasid Tema ristilöömist.
4000 aastat kuni Jeesuse tulemiseni
toetus kuningriik piinale, kannatustele, ülekohtule,
valedele ja pettustele, sest lagunev valitses.
Enne jätkamist peame seda mõistma.
Kujuta end istumas kosmosesüstikus ning tiirled mööda Maa orbiiti.
Oletame, et Maa nägemiseks
on sul väikesed valguskiired Maal, mitte Päikesest lähtuv valguskiirgus.
See valgus on igaüks, kes usub ainsat tõelist Jumalat.
Igaüks terve Maa peal.
Kui näeksid kedagi,
kes usub tõelisse Jumalasse, siis saaksid neid näha läbi oma akna.
Tiirled mööda orbiiti.
Näiteks vaatad Austraaliale.
Mitte mingeid tulesid.
Vaatad Lõuna-Ameerikale ega näe mingeid tulesid.
Heidad pilgu ka Aafrikale, kuid seal on sama lugu.
Euroopa - valgust pole.
Venemaa - valgust pole.
Hiina - valgust pole.
USA - valgust pole.
Mehhiko - valgust pole.
Korea - valgust pole.
Mongoolia - valgust pole.
Hispaania - valgust pole.
Norra - valgust pole.
Kogu maailma üle on täielik pimedus,
v.a väikesed valguskiired Vahemere idapoolsel äärel.
Terves maailmas polnud valgust, v.a nimetatud väike territoorium.
Sellisel ajal tuli Jeesus.
"Aga kui aeg sai täis" ei tähenda aega, mil oli enim usklikke.
See viitas ajale, mil valgus oli peaaegu hävinud.
Ta tuli.
Teades, et ta sureb.
Ta teadis seda juba enne aegade algust,
Ta teadis kõiki sündmuseid,
milline tema keha välja näeb ja mida kujutab endast
naelte läbi käte löömine ning odapiste südamesse.
Ta oli teadlik igast sõnavõtust, hetkest, mil kõik muutub,
ja millal Surmavalda viiakse need, kes ei usu ainsasse Jumalasse.
Ta teadis seda kõike lõpuni.
Peale selle koges ta kõiki tundeid.
Ta kannatas enneolematut piina,
sest Ta teadis, et selle läbi muutub kõik.
Jeesus löödi risti ja see muutis kogu ajaloo kulgu.
Surmavald ei hoia enam kõiki kinni, sest kuna Jeesus võttis selle võtmed
ning kõik Temasse uskujad võisid minna Temaga Taevasse.
Nad läksid kas Taevasse või kõndisid Jeruusalemma tänavatel.
Kas te kujutate ette nende dialoogi?
Kas sa tõesti tõusid surnuist? - Jah, ma olin surnud.
Kui kaua aega tagasi? - Umbes 8 sajandit.
Ei või olla. - See on tõsi.
Seal all oli ikka kohutav.
Üksnes sealne lehk..
Põrgu haiseb ja on täis kõdu.
See pole midagi meeldivat.
Kas nad surid, et saada Taevasse? - Ma ei usu.
Nad võeti lihtsalt üles.
Piiblis öeldakse, et inimesele on määratud kord surra.
Usun, et nad olid enne surnud ning läksid nüüd üles.
Tõusid surnust ja läksid üles.
Nad kõndisid hoone nurgani ning ühtäkki kadusid.
Ma ei tea seda täpselt, kuid püüan seda ette kujutada.
Ütleme, et nad rääkisid kellegagi.
Sa surid siis 800 aastat tagasi. - Jah.
- Kuidas siis..?
Kuhu ta kadus?
Ma ei tea, kuidas Jumala seda tegi.
Ehk nad lihtsalt haihtusid uksest läbi käies.
Midagi juhtus, kui Jeesus võttis Surma ja Surmavalla võtmed.
Ta sai selle tagasi.
Just nimelt.
Teame seda, kuna Ta ütles Matteuse 28. ptk-i misjonikäsus,
et Temale on antud kõik meelevald taevas ja maa peal,
seetõttu minge ja tehke jüngriteks kõik rahvad,
õpetades neid pidama kõike, mida mina olen teil käskinud
ning õpetage neid tegema jüngreid.
Sellega ütles Ta sama, mida öeldi ka Aadamale ja Eevale.
"Olge viljakad ja teid saagu palju."
Mis mõttes?
Viljakus viitab minu pingutusele järgnevale tulemusele,
kuid paljunemine on seemne mitmekordistumine.
Nt mul on lapsi ja lapselapsi.
Lapselapsed on tõend mitmekordistumisest.
Mul on kolm lapselast.
Nad on mitmekordistumise tulemus.
Minu pojad on minu seemne otsene tulemus.
Minu lapselapsed on nende seemne tulemus.
Paljunemine toimub,
kui sinu seeme toodab omakorda seemneid.
Jeesus ütles, et oleksime viljakad ja paljuneksime.
Ta ütles, et jüngrid teeksid jüngreid, kes omakorda teeksid jüngreid.
Tema sõnum sarnaneb Aadamale ja Eevale öelduga:
"Täitke maa ja alistage see enestele.."
Jeesus kinnitas, et Talle anti kogu meelevald.
Kuidas saame selles veenduda?
Ta ütles Peetrusele,
et ühel päeval annab Ta talle taevariigi võtmed,
st Tal ei olnud neid sel hetkel.
Sa ei saa anda seda, mida sul ei ole.
Saad anda seda, mis sul on olemas.
Jeesus sai selle tagasi ja ütles:
"Olge viljakad ja paljunege ning alistage see maa enestele."
Meil on see nüüd tagasi, sest Jeesus andis selle meile.
Ta istub Jumala paremal käel ja meile on see meelevald antud.
Siiski paljud ei usu seda.
Miks?
Steve, Teddy, George, Ringo..
Sul ei ole seda rüüd.
Sel juhul ei oleks sinu elus selliseid väljakutseid.
See on minul.
See on siiani minu meelevallas.
Kui usud seda individuaalselt, siis annad sellega meelevalla talle.
Usk.
Kui sa usud seda, siis tema lahkub.
Seisa vastu kuradile ja ta põgeneb sinu juurest.
Võti on selles, et peame jõudma kohta,
kus mõistame, mida Kristus on meie eest teinud.
See ei piirdu üksnes ristisurmaga, kuid pole siiski vähem tähtis,
kuid surnust ülestõusmise tõttu erineb Ta Konfutsiusest või Budast.
Nad ei ole jumalad, vaid Kristus on tõeline Jumala Poeg.
See mitteloodud olendi vägi ületab iga haiguse.
Haigust ei eksisteerinud enne inimkonna pattulangemist.
Ma olen õiges suhtes Temaga
ja haigusel ei tohiks olla maad minu elus.
Selle tõttu olen ma selline, nagu oli inimene enne pattulangemist.
Oleme Tema tõttu seisuses, mida omasime enne pattulangemist.
Probleem tuleneb sellest,
et meie kultuuris õpetatakse meid seda mitte uskuma.
Meile räägitakse vaid,
et Kristuse surma tõttu on meil igavene elu.
Meile ei õpetata, et Jumala kuningriik on meie päralt.
Meile ei räägita,
et kui palvetad usus inimeste eest, siis nad võivad tõeliselt terveks saada.
Ma tean, et see ei toimu koheselt, vaid usu kasv on protsess.
Siiski pead sa kuskilt alustama.
Sa küll usud seda, kuid pead seda õppima.
See pole vale.
Jeesus hämmastus tsentuurio vastuse peale.
Rooma väepealik palus, et Jeesus tervendaks ta sulase.
Kas sa teeksid seda? - Jah, kuid ma ei pea sinna minema.
Parandan veidi.
Jeesus nõustus ja tahtis minna sulast tervendama,
kuid tsentuurio peatas Ta, öeldes, et Ta ei pea kohale minema.
Sa ei pea minema.
Olen isegi meelevalla all ning tean, kuidas see töötab.
Kui ütlen ühele: "Tee seda!", siis ta teeb,
ja teisele: "Tule siia!", siis ta tuleb.
Minu sõna peale täidetakse käsku.
Sellega ütles ta, et mõistab nähtamatut seaduspärasust.
"Ütle ainult üks sõna ja mu teener paraneb!"
Jeesus imestas tema usu pärast.
Usk tähendab asjade struktuur.
Jeesus hämmastus,
et väepealik mõistis Jumala kuningriigi seaduspärasust.
Peame mõistma, et kehtib
teatud struktuur ja tee, mida Jeesus on meile valmistanud.
See pole üksnes õpetus, vaid vaimne reaalsus.
Kui mõistame seda,
siis hakkame enam imesid ja tunnustähti nägema.
Räägin teile piiblikohaselt,
mida kujutavad endast imed ja tunnustähed.
Enne uskusin, et tervenemised toimuvad aeglaselt ning imed kiirelt.
Mitte piibellik lähenemine.
Tean, kuna Jumal kinnitas mulle seda.
Ta õpetas mulle,
mida kujutavad endast imed ja tunnustähed.
Tahate teada?
Tervendamine tähendab millegi hävitava põrmustamist.
Tervenemised hõlmavad
pisikute, viiruste, bakterite ja deemonite eemaldamist.
Tervenemine on millegi eemaldamine, mis on loodud sind hävitama.
Olgu selleks külmetus või gripp.
Tervenemine - hävitava põrmustamine.
Imed on millegi teke pärast hävitatava eemaldamist.
Tervenemine on loov protsess ja imed on taastav protsess.
Tervenemine eemaldab hävitava ja imed taastavad hävitatu.
Imed muudavad nt luud sirgeks,
taastavad kahjustada saanud neeru või silma.
Imed on taastamisprotsess.
Tervenemine on kui eemaldamisprotsess.
Nad eemaldavad viiruse, bakteri, pisiku või deemoni.
Isegi usule tulemine on tervevdav, kuna algsõna "sozo" viitab sellele.
Tervenemine.
Usule tulemine on tervenemine,
kuna sellega eemaldatakse vastanduvad deemonlikud jõud.
Saame selle läbi terveks.
Oleme sellega eemaldunud sellest lagunevast olendist.
See kurjus ja pimedus..
Täpselt nii.
Pimedus ei ole enam meis,
vaid see lagunev eemaldati, hävituslik eemaldati
ja seega on meile uus elu Temas, sest hävitav on meist eemaldatud.
Kuidas töötab Jumala kuningriik keerukatel ja muutlikel aegadel?
Vastus on lihtne: see töötab väga-väga hästi.
Miks?
Kui asjaolud on hästi, siis ei otsita Jumala kuningriiki,
sest arvatakse ekslikult, et Kuningat pole vaja.
Kui olud lähevad halvemaks,
siis inimesed otsivad kuningriiki, sest nad vajavad Kuningat.
Jumala kuningriik õitseb ja kasvab.
Rahavaru pole Jumala kuningriigiga seotud.
See ei seisne selles.
Infrastruktuuril pole sellega mitte mingit pistmist.
Miski ei loe selle kõrval, olgu selleks president või kuulsus.
Jumala kuningriik pole selle poolt mõjutatav.
Kui sellel maailmal oleks mõju Jumala kuningriigile,
siis ei oleks viimane Kõikväeline.
Täpselt nagu sääsk rammiks hiidlennuk 747.
See on lennuk 747.
Raha on selle kõrval kui sääsk.
Börs langeb ja see on kui sääsk.
Islandi on masu on kui sääsk.
Juhtunu vigastab vaid sääske.
Peame hakkama mõtlema Taevastele asjadele.
Kui hakkame mõtlema Taevastele asjadele,
siis tekivad ka Taevased tulemid.
Taevane tulemus rahuldab alati meie vajadused.
Kui püüame aga valitsuse muuta oma varustajaks,
siis Jumal laseb sel sündida.
Kui soovime inimest enda varustajaks, siis Jumal laseb sellel sündida.
Kui toetame millelegi muule, siis Jumal ei hakka meid takistama.
Siiski ainus tõeline Jumal on meie varustaja.
Enne selle mõistmist
peame seda mõtteviisi korralikult muutma.
Jumal aitab meid seega sammhaaval.
Rida-realt ja põhimõtte kaupa, et kasvaksime mõistmises,
et kui läbime selle olukorra, siis oleme sõjaks valmistunud.
Oleme nagu Iisrael, kes on unustanud sõjastrateegia.
Oleme unustanud kõikvõimsa Jumala.
Oleme unustanud enda Varustaja.
Oleme unustanud Jumala, kes tervendab kõik meie haigused.
Oleme unustanud Jumala, kes andestab meie üleastumised.
Oleme need unustanud.
Jumal tahab muutuda meile palju reaalsemaks.
Ta teeb seda.
Neil katsumusterohketel aegadel.
Miks need juhtuvad?
Kuna lõpetame Jumala otsimise.
Patt eraldab meid Jumalast.
Seda kinnitab Piibel, ma ei mõelnud seda välja.
Patt eraldab meid Temast.
Toon näite.
Oletame, et see käsi oleme meie ning see käsi Jumal.
Ta katab meid.
Kui me teeme pattu ning jätkame selle tegemist,
siis Tema käsi tõuseb, sest patt eraldab meid Temast.
Mida kaugemale läheb Jumala käsi, seda enam ruumi jääb Kuradile.
Jumala käsi eemaldub ja Saatan tungib vahele.
Jumal eemaldub nii palju, siis mahub vaid sõrm sinna vahele.
Ühel hetkel mahub juba käsi vahele.
Lõpuks on Jumala käsi nii kaugel, et vahele mahub suur jõud.
Mida kaugemale Jumala käsi läheb seda enam on Saatanal mängumaad.
Igal hetkel saame hüüda Jumala poole
ning Ta naaseb.
Käsi jätkab eemaldumist hetkeni, mil me Tema poole hüüame.
Oleme jõudnud siia.
See käsi hoiab laamad koos,
kuid selle eemaldumisel tekivad maavärinad ja vulkaanid.
Tema käsi hoiab jugavoolu paigas,
kuid käe eemaldumisel need muutuvad.
Jugavool muutub ja tekib põud, linduderänne muutub,
putukad paljunevad, mis tekitavad nuhtlust.
Jumala käsi eemaldub ja viirus ei hävine,
vaid pooldub, st paljuneb ja sellest tekib epideemia
või hullemal juhul pandeemia,
Me näeme mitmeid pandeemiaid.
Olud muutuvad, kuid Jumala kuningriik mitte.
Jumala kuningriik püsis muutumatuna,
kui Iisrael oli vaba Rooma valitsusest ning kui nad olid sellele allutatud.
Jumala kuningriik püsis.
Peame muutuma kõikumatuteks.
Peame hoidma Jumala ligi.
Täna rääkisime, kuidas me
ei saa käia Taeva piiril, vaid tahame viibida troonisaalis.
Mida lähemale jõuame keskmele, seda paremini meil läheb.
Taeva ääremail käimine on ohtlik, kuna sa ei tea, millal on järsak.
See kuningriik on põhjus,
miks Kristus tuli siia maailma.
Sellepärast Ta suri.
Ta suri meie pärast, igaühe eest.
Mida sa teed pärast seda, kui tead, et Ta on sinu eest surnud?
Sa laiendad kuningriiki.
Palveta haigete eest, deemonist vaevatute eest
ning nende pärast, kes ei tunne Teda.
Palu, et Jumal tervendaks neid ja vabastaks vangisolijad.
Palu kõike, mida on kirjutatud
Jeesuse ülesande kohta Jesaja 58. peatükis.
See on sinu osa.
Tee seda ja sul pole raske olla ka keset tormi.
Mida lähemale jõuad Jumala teedele, seda enam varustab Ta sind.
Otsusta võtta Tema oma varustajaks.
Ta annab sulle vajalikud ideed, tarkuse, soosingu turul.
Saad teadmist asjadest,
millele inimesed kulutaksid muidu miljoneid dollareid.
Sul peab olema hea suhe Jumalaga.
Võid täna olla koduperenaine,
kellel on homme vastus finantsraskusele.
Olud lähevad kitsaks.
Suudad seda teha.
Me teenime võimast Jumalat,
kes teeb rumalatest targad ning teeb tühjaks tarkade tarkuse.
Isa, tee seda meis, Jeesuse pühal nimel.
Jumal, tee seda siinses koguduses ning selle juhtkonnas.
Tee seda ülistuses ja Kevinis.
Tee seda igas inimeses, sh minus.
Kasvata meie teadmist usust.
Eemalda iga takistus täielikult.
Aamen.